朱琪

朱琪 ，上海人，退役中国职业足球运动员，进过国奥队、国家队，是中后场攻防个多面手。

足球生涯
朱琪勒垃虹口区广灵路小学个辰光展现出足球才能，後首来进仔上海少体校，朱广沪成为伊个启蒙教练。1993年底，上海申花足球俱乐部成立，成功进仔一线队。1995年甲A联赛，朱琪帮祁宏、吴承瑛、谢晖等年轻球员一淘是球队获得联赛冠军个核心。主帅徐根宝离开申花队仔么，後头三個外籍主教练斯托依科夫、安杰依、墨里西侪表扬朱琪个能力，箇表现也让伊坐稳中国国家队主力位置。

1999年，巴西教练拉扎罗尼入主申花，朱琪弗适应拉扎罗尼个安排，还有过肩胛脱骱仔么还畀球队打封闭针上去踢比赛，留下来习惯性脱骱个坏情况。2000年初，朱琪决定转会加盟四川全兴，是申花头一個转会去其它甲A球队个球员，必过朱琪经常性碰着伤风咳嗽肩胛脱骱咾啥个毛病，上场机会少。两年以後，伊回到上海，加盟上海中远，必过还是呒啥机会，阿末勒垃2004年头浪决定退役。

退役
退役仔么，朱琪去做五人制足球方面个事体。

参考

Category:上海籍足球运动员
K
Category:在世个人物
Category:朱姓